Օրինակ ինչպե՞ս կարելի է մոռանալ մարդկային մեծագործության մասին։ Ահա դրվագներից մեկը. Ասորեստանի բիրտ ու վայրագ գահակալ Սարգոն Բ-ն արշավում է հայոց Արարատյան թագավորության վրա, ասպատակում, ավերում, կոտորում, ապա կործանում ու կողոպտում Արդինի տաճարը։ Հայոց Ռուսա Ա արքան ի զորու չի լինում հանդուրժել այդ անպատվությունը, մանավանդ հայոց սրբավայրի ավերմունքը և ինքնասպան է լինում։